
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 3ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  53/2014
ΘΕΜΑ: Έγκριση του πρωτοκόλλου οριστικής παραλαβής του έργου: «Επέκταση δικτύων ύδρευσης στα Τ.Δ. του Δ. Ιάρδανου, αντικατάσταση δικτύου ύδρευσης Τ.Δ. Κορυφής»
    Στον Πύργο, σήμερα 03 του μηνός Φεβρουαρίου, του έτους 2014, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 4321/30-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου) 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Μποσμής Κων/νος, 17. Ρωμαίος Στέφανος, 18. Δημόπουλος Φώτιος, 19. Ανδριόλας Γεώργιος, 20. Σεϊντής Βασίλειος, 21. Κουρμπανάς Γεώργιος, 22. Γεράνιος Κων/νος 23. Αγγελακοπούλου Ανδριάνα (Αντιπρόεδρος Δημοτικού Συμβουλίου), 24. Μπελόκας Διονύσιος 25. Διαμαντόπουλος Κων/νος, 26. Μεσσαλάς Δημήτριος, 27.  Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 
ΑΠΟΝΤΕΣ: 1. Αργυρόπουλος Ιωάννης του Παναγιώτη, 2. Μικελόπουλος Γεώργιος, 3. Λιατσής Δημήτριος, οι οποίοι δεν προσήλθαν αν και νόμιμα κλήθηκαν και 
4. Δημουλιάς Λεωνίδας (έχει τεθεί σε αργία)
    Επίσης με την υπ’ αριθ. 4321/30-01-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Τ.Κ. Κορυφής κ. Κανελλόπουλος Γρηγόρης – Πρόεδρος Τ.Κ. Κορυφής.
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

    Ακολούθως ο Πρόεδρος έθεσε υπόψη του Δημοτικού Συμβουλίου το 5ο  θέμα της ημερήσιας διάταξης με τίτλο: Έγκριση του πρωτοκόλλου οριστικής παραλαβής του έργου: «Επέκταση δικτύων ύδρευσης στα Τ.Δ. του Δ. Ιάρδανου, αντικατάσταση δικτύου ύδρευσης Τ.Δ. Κορυφής» με αριθμ. μελ. 384/2008 και ανέφερε:

«Η Δ/νση Τεχνικών Υπηρεσιών  και Περιβάλλοντος του Δήμου με το αριθ. 140/20-01-2014 έγγραφό της, εισηγείται στο Δημοτικό Συμβούλιο την έγκριση του πρωτοκόλλου οριστικής παραλαβής του έργου: Έγκριση του πρωτοκόλλου οριστικής παραλαβής του έργου: «Επέκταση δικτύων ύδρευσης στα Τ.Δ. του Δ. Ιάρδανου, αντικατάσταση δικτύου ύδρευσης Τ.Δ. Κορυφής» με αριθμ. μελ. 384/2008.
Η κατά έργο αρμόδια επιτροπή παραλαβής, [αποτελούμενη από τους κ.κ. Δ. Αντωνέλο - Δημοτικό Σύμβουλο, Α. Φιλιππόπουλο ΠΕ Μηχανικών Δήμου, Γ. Αλεξόπουλου ΠΕ Πολιτικό Μηχανικό – αναπληρωματικό μέλος λόγω κωλύματος του τακτικού και Α. Τσίκα – ΠΕ Πολιτικών Μηχανικών – Υπάλληλος Δήμου], που ορίστηκε με την υπ’ αριθ. 97253/10437/2013 απόφαση του Γ.Γ της Αποκεντρωμένης Διοίκησης Πελοποννήσου Δυτικής Ελλάδος και Ιονίου, πήγε στις 22-11-2013 στον τόπο του έργου και έχοντας υπόψη την τελική επιμέτρηση, η οποία συντάχθηκε από τον επιβλέποντα του έργου, παρέλαβε τις εκτελεσθείσες εργασίες και προτείνει η παραλαβή να θεωρηθεί και οριστική.

    Καλούνται οι Δημοτικοί Σύμβουλοι και ο Πρόεδρος της Τ.Κ. Κορυφής  ν’ αποφασίσουν  επί της πρότασης της επιτροπής παραλαβής του αναφερόμενου έργου».
Το Δημοτικό Συμβούλιο Πύργου

λαμβάνοντας υπόψη:
- τις διατάξεις του άρθρου 65 του ν. 3852/10

- Το Ν. 1418/84

-Την υπ’ αριθ. 97253/10437/2013 απόφαση ορισμού της επιτροπής παραλαβής 

- Το πρωτόκολλο παραλαβής του έργου

- Το υπ’ αριθμ. 140/20-1-2014 έγγραφο – εισήγηση της Δ/νσης Τεχνικών Υπηρεσιών του Δήμου και μετά από διαλογική συζήτηση,

Κατά πλειοψηφία α π ο φ α σ ί ζ ε ι
εγκρίνει το πρωτόκολλο οριστικής παραλαβής του έργου: «Επέκταση δικτύων ύδρευσης στα Τ.Δ. του Δ. Ιάρδανου, αντικατάσταση δικτύου ύδρευσης Τ.Δ. Κορυφής» με αριθμ. μελ. 384/2008, σύμφωνα με την πρόταση της αρμόδιας επιτροπής παραλαβής.

    Επίσης υπερψήφισε το θέμα και ο Πρόεδρος της Τ.Κ. Κορυφής.

    Μειοψηφούσης της Δημοτικής Συμβούλου κ. Α. Αγγελακοπούλου

    Ο Επικεφαλής της παράταξης «Λαϊκή Συσπείρωση» κ. Χ. Γιάνναρος, είχε αποχωρήσει από τη συνεδρίαση, πριν ο Πρόεδρος θέσει το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 53/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  17 – 2 - 2014 

